Төп эш төрө үтелгән теманы ғәмәли үҙләштереү өсөн бирелә һәм бөтә уҡыусыларға ла эшләү өсөн мөһим булып тора, ә өҫтәлмә эш төрө йөкмәткеһе буйынса төрлө – йөкмәткене ҡабул итеҙе тикшереү өсөн һорауҙар, фонетик, орфографик, орфоэпик, телмәр үҫтереү- бөтә уҡыусыларҙы ла йәлеп итергәме йә айырым уҡыусынан, төркәм, парҙарҙа, үҙ аллы эшләтергәме – уҡытыусы ҡарамағында. Фонетик эш төрө дәреслектә лә урын алған, шулай уҡ методик ҡулланмала ла һәр дәрес алдынан бирелә. Орфографиянан – төшөп ҡалған орфограммалар (хәрефтәр өҫтәп яҙыу) йә һайлап яҙыу (дөрөҫ һүҙҙе һайлап яҙыу). Бындай эш төрҙәре күп кенә бирелә һәм уларҙы үтәүгә ижади ҡарарға кәрәк; бөтә класҡа йә айырым уҡыусыға, төркөмгә, парҙарға күнегеүҙе тулы килеш йә һайлап ҡына эшләү.